En he bleuñv emañ ar savouriezh roman e kêr. Degasadennoù a zeu da vare ar savouriezh impalaerel a ouio ledañ dre holl implij ar volz war hantergelch hag implij ingal ar mortez (opus caementicium), da gentañ, hag ar brikennoù da choude (opus latericium); savet e voe savadurioù hardisoch-hardisañ e Roma (Panteon, kolizeum, foromoù impalaerel, kibelldioù, hag all) hag er proviñsoù (Pont ar Gard, Kelchva Nîmes, hag all).